पुरातन समाज दे रैह‌्न-सैह‌्न खान-पीन, उट्ठन-बौह‌‌‌‌‌्न, धार्मक प्रवृत्ति ते स्थानक इतिहास आदि दी तस्वीर अपने च समेटी रक्खने आह‌्ले इनें विश्रासें गी मते-सारे विद्वानें ‘अन्धविश्रास’ नां दी संज्ञा दित्ती ऐ जेह‌्की तर्क संगत नेईं लगदी। मनन-चिंतन करने पर एह् विश्रास त्र’ऊं चाल्लीं दे द्रिश्टीगोचर होंदे न। इक ओह् विश्रास न जिनेंगी होंदा होना जां होंदा होग आक्खियै बी कबूली लैता जंदा ऐ। दूए ओह् विश्रास न जिंदे कत्रै सरबन्धत वर्जनाएं दा उलंघन करने पर केईं बारी नमोशी हत्थ लगदी ऐ ते केईं बारी एह् बी निराघार गै बझोंदे न। मनुक्खै दी मनोविज्ञानक स्थिति कत्रै सरबन्धत इनें विश्रासें दे अलावा त्री चाल्ली दे ओह् विश्रास न जेह‌्के भलेआं विज्ञानक अधार आह‌्ले सेही होंदे न। उंदे कत्रै सरबंधत रोंके गी नेईं आह‌्ला कदें-ना-कदें खम्याजा जरुर भुगतदा ऐ।